title: 2013/36/EÚ: Rozhodnutie Rady z  29. októbra 2012 o podpise v mene Únie a predbežnom vykonávaní Dohody, ktorou sa stanovuje všeobecný rámec pre posilnenú spoluprácu medzi Európskou úniou a Európskou organizáciou pre bezpečnosť leteckej prevádzky

text:
               19.1.2013

               SK

               Úradný vestník Európskej únie

               L 16/1

      ROZHODNUTIE RADY

   z 29. októbra 2012
   o podpise v mene Únie a predbežnom vykonávaní Dohody, ktorou sa stanovuje všeobecný rámec pre posilnenú spoluprácu medzi Európskou úniou a Európskou organizáciou pre bezpečnosť leteckej prevádzky
   (2013/36/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Európska komisia dojednala v mene Únie Dohodu, ktorou sa stanovuje všeobecný rámec pre posilnenú spoluprácu (ďalej len „dohoda“) medzi Európskou úniou a Európskou organizáciou pre bezpečnosť leteckej prevádzky, v súlade s rozhodnutím Rady zo 6. októbra 2011, ktorým sa Komisia splnomocňuje začať rokovania.

               (2)

               Dohoda bola parafovaná 24. apríla 2012.

               (3)

               Dohoda by mala byť podpísaná a mala by sa predbežne vykonávať do ukončenia postupov potrebných na jej uzavretie.

               (4)

               Je potrebné stanoviť procedurálny postup pre účasť Únie v spoločnom výbore zriadenom na základe dohody,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody, ktorou sa stanovuje všeobecný rámec pre posilnenú spoluprácu medzi Európskou úniou a Európskou organizáciou pre bezpečnosť leteckej prevádzky, s výhradou jej uzavretia.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie s výhradou jej uzavretia.
   Článok 3
   Dohoda sa predbežne vykonáva v súlade s článkom 13 ods. 1 dohody odo dňa jej podpisu do ukončenia postupov potrebných na jej uzavretie.
   Článok 4
   1.   Úniu zastupuje v spoločnom výbore zriadenom podľa článku 7 dohody Komisia.
   2.   Komisia po porade s osobitným výborom stanoveným Radou určí pozíciu, ktorú má Únia zaujať v spoločnom výbore, okrem iného pokiaľ ide o prijatie príloh k dohode a prijatie zmien a doplnení týchto príloh k dohode.
   Článok 5
   Komisia môže prijať akékoľvek vhodné opatrenia podľa článkov 5, 6, 8, 9, 10 a 11 dohody.
   Článok 6
   Komisia pravidelne informuje Radu o vykonávaní dohody.
   Článok 7
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 29. októbra 2012

            Za Radu

            predseda

         E. FLOURENTZOU

      PREKLAD

         DOHODA

      medzi Európskou úniou a Európskou organizáciou pre bezpečnosť leteckej prevádzky, ktorou sa stanovuje všeobecný rámec pre posilnenú spoluprácu
      EURÓPSKA ÚNIA (ďalej len „EÚ“)
      a
      EURÓPSKA ORGANIZÁCIA PRE BEZPEČNOSŤ LETOVEJ PREVÁDZKY (ďalej len „EUROCONTROL“),
      ďalej len „zmluvné strany“,
      SO ZRETEĽOM na Zmluvu o fungovaní Európskej únie (ďalej len „ZFEÚ“), a najmä na jej články 218 a 220,
      SO ZRETEĽOM na Medzinárodný dohovor EUROCONTROLU o spolupráci v oblasti bezpečnosti leteckej prevádzky z 13. decembra 1960, zmenený a doplnený protokolom podpísaným v Bruseli 12. februára 1981 (ďalej len „dohovor EUROCONTROLU“), a najmä na jeho článok 7 ods. 2 a článok 11 ods. 3,
      SO ZRETEĽOM na opatrenie č. 11/174 z 12. mája 2011 prijaté Stálou komisiou EUROCONTROLU, ktorým sa na agentúru deleguje právomoc začať rokovania o uzavretí dohody na vysokej úrovni s EÚ, a opatrenie č. 12/181 z 10. mája 2012 prijaté Stálou komisiou EUROCONTROLU, ktorým sa schvaľuje prerokovaná dohoda,
      SO ZRETEĽOM na príslušné súčasné právne a inštitucionálne rámcové podmienky strán a ich príspevky k realizácii jednotného európskeho neba v rámci a mimo EÚ,
      SO ZRETEĽOM na právomoci priznané EÚ v záležitostiach týkajúcich sa jednotného európskeho neba,
      SO ZRETEĽOM na úlohu EUROCONTROLU ako medzivládnej celoeurópskej civilno-vojenskej organizácie, ktorá sa špecializuje v oblasti riadenia letovej prevádzky,
      KEĎŽE zmluvné strany majú spoločnú víziu dosiahnutia optimálnej a integrovanej európskej siete riadenia letovej prevádzky ponúkajúcej vo všetkých fázach leteckej dopravy a v spojení s inými spôsobmi dopravy vysoký stupeň bezpečnosti, nákladovej efektívnosti, kapacity a ochrany životného prostredia v prospech cestujúcich a občanov;
      KEĎŽE právne predpisy EÚ poverujú Európsku komisiu mnohými úlohami súvisiacimi s vykonávaním politiky jednotného európskeho neba, pri ktorých je potrebná podpora odborníkov;
      KEĎŽE EUROCONTROL sa od roku 1960 vyvinul ako jedinečné centrum odborných poznatkov v oblasti riadenia letovej prevádzky, prinášajúce pridanú hodnotu celoeurópskeho a vojenského rozmeru a pomoc štátom pri výkone verejných služieb a funkcií, a mal by naďalej pomáhať svojim členským štátom, a to aj pri vykonávaní politiky jednotného európskeho neba a iných súvisiacich politík EÚ, ako aj poskytovať celoeurópsku platformu na uľahčenie podpory spolupráce s vojenským sektorom v oblasti riadenia letovej prevádzky;
      KEĎŽE právne predpisy EÚ umožňujú Európskej komisii udeliť EUROCONTROLU mandát na vypracovanie vykonávacích predpisov vzťahujúcich sa na vybudovania jednotného európskeho neba;
      KEĎŽE EÚ uznáva zásadný príspevok EUROCONTROLU k podpore EÚ v jej úlohe regulátora s cieľom implementovať politiku jednotného európskeho neba a ostatné súvisiace politiky EÚ;
      KEĎŽE Organizácia Severoatlantickej zmluvy (NATO) a EUROCONTROL uzatvorili 8. mája 2003 memorandum o spolupráci;
      KEĎŽE Európska komisia a EUROCONTROL uzatvorili 22. decembra 2003 memorandum týkajúce sa rámca spolupráce;
      KEĎŽE EUROCONTROL bol v súlade s nariadením (EÚ) č. 691/2010 vymenovaný rozhodnutím Európskej komisie z 29. júla 2010 za orgán pre preskúmanie výkonnosti jednotného európskeho neba a toto vymenovanie prijal smernicou stálej komisie č. 10/74 z 15. septembra 2010;
      KEĎŽE EUROCONTROL bol rozhodnutím Európskej komisie zo 7. júla 2011 vymenovaný za sieťového manažéra funkcií siete riadenia letovej prevádzky, a to v súlade s nariadením (EÚ) č. 677/2011, a EUROCONTROL prijal toto vymenovanie smernicou stálej komisie č. 11/77 z 1. septembra 2011;
      KEĎŽE zmluvné strany majú dlhodobý vzťah a históriu spolupráce v oblasti riadenia letovej prevádzky a pri vykonávaní politiky jednotného európskeho neba a iných súvisiacich politík a želajú si upevniť tento vzťah a v plnej miere koordinovať ďalšie činnosti;
      KEĎŽE zmluvné strany by mali zabezpečiť synergie a vyhnúť sa zdvojovaniu činností v záležitostiach súvisiacich s bezpečnosťou riadenia letovej prevádzky a otázkach životného prostredia;
      KEĎŽE dlhodobé uplatňovanie existujúcich dojednaní medzi Európskou komisiou a EUROCONTROLOM by sa malo posúdiť s prihliadnutím na túto dohodu, a ak je to vhodné, potvrdiť a posilniť prostredníctvom tejto dohody;
      KEĎŽE vykonávanie tejto dohody by nemalo viesť k zdvojovaniu financovania činností spolupráce uvedených v tejto dohode, a preto by jeho výsledkom nemal byť nominálny príspevok EÚ do rozpočtu EUROCONTROLU;
      BERÚC DO ÚVAHY, že cieľom EÚ je rozšíriť zemepisné pokrytie jednotného európskeho neba za hranice EÚ;
      BERÚC DO ÚVAHY, že bez toho, aby boli dotknuté vzťahy medzi stranami a ich príslušným členstvom a aby boli dotknuté práva a povinnosti členských štátov na základe dohovoru EUROCONTROLU a ZFEÚ, je žiaduce zaviesť doplnkové vzájomne sa posilňujúce mechanizmy spolupráce a koordinácie medzi EÚ a EUROCONTROLOM pri vykonávaní politiky jednotného európskeho neba a ostatných súvisiacich politík, najmä v oblasti životného prostredia vrátane zmeny klímy a výskumu a vývoja, s cieľom lepšie využívať odborné znalosti a podporu EUROCONTROLU;
      BERÚC DO ÚVAHY, že podpora, ktorú poskytuje EUROCONTROL EÚ, by mala byť v súlade so zásadami transparentnosti, nestrannosti a nezávislosti;
      BERÚC DO ÚVAHY, že by sa mal uľahčiť vývoj organizácie EUROCONTROLU, v rámci ktorého by sa táto organizácia postupne pridávala k podpore EÚ pri vykonávaní politiky jednotného európskeho neba s cieľom zlepšiť celkovú výkonnosť európskej siete riadenia letovej prevádzky,
      SA DOHODLI TAKTO:
      1.   VŠEOBECNÁ PÔSOBNOSŤ

                  1.1.

                  Zmluvné strany sa dohodli, že budú posilňovať a konsolidovať spoluprácu medzi EÚ a EUROCONTROLOM s cieľom umožniť EUROCONTROLU podporu EÚ pri realizácii jednotného európskeho neba a súvisiacich politík EÚ v rámci EÚ a mimo EÚ v týchto štátoch, ktoré súhlasia s tým, že sa táto dohoda pre ne stane záväznou.

                  1.2.

                  Touto dohodou nie sú dotknuté práva a povinnosti členských štátov ako členov EUROCONTROLU alebo EÚ.

            2.   CIELE
      Dohoda má tieto ciele:

                  —

                  stanoviť hlavné prvky posilnenej spolupráce medzi stranami s cieľom prispieť k včasnej a dôslednej realizácii jednotného európskeho neba v rámci EÚ, ako aj mimo nej v tých štátoch, ktoré sa zaviazali uplatňovať politiku jednotného európskeho neba, a vytvoriť účinný systém leteckej dopravy prostredníctvom činností, v ktorých sa odrážajú príslušné úlohy a povinnosti zmluvných strán,

                  —

                  uľahčiť potrebnú civilno-vojenskú spoluprácu v oblasti riadenia letovej prevádzky v rámci uplatňovania politiky jednotného európskeho neba,

                  —

                  uznávať a využívať odborné znalosti EUROCONTROLU vrátane civilno-vojenskej spolupráce s cieľom podporiť EÚ pri realizácii politiky jednotného európskeho neba a ostatných súvisiacich politík, najmä v oblasti životného prostredia vrátane zmeny klímy a výskumu a vývoja, s cieľom zlepšiť fungovanie európskej siete riadenia letovej prevádzky,

                  —

                  uznávať hodnotu, ktorú naďalej podľa potreby vytvára EUROCONTROL podpornými aktivitami a funkciami pri vykonávaní politiky jednotného európskeho neba,

                  —

                  vytvoriť potrebnú spoluprácu smerujúcu k podpore a zapojeniu štátov, ktoré nie sú členskými štátmi EÚ, do politiky jednotného európskeho neba s cieľom rozšíriť vykonávanie tejto politiky za hranice EÚ a postupne dosiahnuť uplatňovanie právneho rámca jednotného európskeho neba všetkými členmi EUROCONTROLU,

                  —

                  zabezpečiť synergie a vyhnúť sa zdvojovaniu činností agentúry EASA v záležitostiach súvisiacich s bezpečnosťou riadenia letovej prevádzky a v otázkach životného prostredia, ak je to vhodné, aj prostredníctvom rozvoja pevných mechanizmov spolupráce medzi agentúrou EASA a EUROCONTROLOM, berúc do úvahy celoeurópske zodpovednosti EUROCONTROLU.

            3.   OBLASTI SPOLUPRÁCE

                  3.1.

                  Oblasti spolupráce podľa tejto dohody sú oblasti potrebné na vykonávanie politiky jednotného európskeho neba vrátane programu SESAR a iných súvisiacich politík EÚ, najmä v oblasti životného prostredia vrátane zmeny klímy, a politík výskumu a rozvoja riadenia letovej prevádzky.

                  3.2.

                  Spolupráca sa zameriava na tieto témy:

                              a)

                              funkčné bloky vzdušného priestoru;

                              b)

                              vnútroštátne orgány dohľadu;

                              c)

                              podpora v oblasti bezpečnosti riadenia letovej prevádzky (ATM) a letových navigačných služieb (ANS) vrátane podpory EASA, ako sa uvádza v článku 2;

                              d)

                              civilno-vojenská spolupráca a koordinácia;

                              e)

                              medzinárodná koordinácia, najmä voči ICAO a iným štátom, než sú členské štáty zmluvných strán;

                              f)

                              služby riadenia letovej prevádzky a služby komunikácie/navigácie/sledovania (CNS) vrátane vzdušného priestoru;

                              g)

                              údaje a štatistiky o leteckej doprave;

                              h)

                              otázky životného prostredia v oblasti letectva;

                              i)

                              letisková politika.

                  3.3.

                  Ďalšie témy spolupráce sa môžu týkať najmä:

                              a)

                              bezpečnosti riadenia letovej prevádzky (ATM);

                              b)

                              politiky rádiového frekvenčného spektra;

                              c)

                              bezpilotných lietadlových systémov (UAS).

                  3.4.

                  Témy a spôsoby spolupráce sa vymedzujú ďalej v samostatných prílohách k tejto dohode.

            4.   FORMY SPOLUPRÁCE

                  4.1.

                  Dohoda sa vykonáva prostredníctvom týchto foriem spolupráce:

                              a)

                              poskytovanie vzájomnej podpory;

                              b)

                              mechanizmy na posilnenú spoluprácu, styčné mechanizmy a úrady, ako aj koordinácia štúdií a programov a spoločných činností;

                              c)

                              mechanizmy na zber a vzájomnú výmenu informácií, údajov a štatistík podľa potreby;

                              d)

                              koordinácia spolupráce na technických záležitostiach na pracovnej úrovni v rámci ICAO.

                  4.2.

                  Vzhľadom na vojenské aspekty politiky jednotného európskeho neba zmluvné strany zabezpečia najlepšie využitie príslušných postupov konzultácií so zainteresovanými stranami.

                  4.3.

                  Koordináciu a uľahčovanie kooperatívnych činností na základe tejto dohody vykonáva v mene EUROCONTROLU jeho agentúra a v mene Európskej únie Európska komisia. EUROCONTROL môže podľa potreby podporovať aj iné orgány EÚ prostredníctvom osobitných nástrojov s cieľom optimalizovať a integrovať existujúce odborné poznatky a zdroje.

            5.   KONZULTÁCIE A INFORMÁCIE

                  5.1.

                  Zmluvné strany spolu pravidelne vedú konzultácie s cieľom koordinovať v čo najširšom rozsahu svoje činnosti súvisiace s touto dohodou. Každá zmluvná strana informuje druhú stranu o každej iniciatíve v oblasti spolupráce podľa článku 3, ktorá sa vzťahuje na túto dohodu a ktorá môže mať význam pre druhú stranu, bez toho, aby boli dotknuté ich príslušné rozhodovacie procesy.

                  5.2.

                  Zmluvné strany si vymieňajú informácie, ktoré môžu byť potrebné na vykonávanie tejto dohody, so zreteľom na svoje príslušné predpisy. Pokiaľ nie je stanovené inak, strany nesprístupňujú informácie, ktoré si vymieňajú v súvislosti s touto dohodou, žiadnym osobám s výnimkou tých, ktoré zamestnávajú alebo ktoré sú oficiálne oprávnené nakladať s týmito informáciami, ani ich nevyužívajú na komerčné účely. Také sprístupňovanie informácií sa uskutoční, len pokiaľ je to nevyhnutné na účely tejto dohody, a je prísne dôverné.

                  5.3.

                  Príslušné orgány zmluvných strán v prípade potreby zvolávajú stretnutia slúžiace na výmenu názorov.

            6.   DÔVERNOSŤ

                  6.1.

                  Každá zmluvná strana prijme všetky primerané preventívne opatrenia, ktoré sú potrebné na ochranu informácií získaných podľa tejto dohody a príloh k nej, pred neoprávneným uverejnením. Zmluvná strana môže pri poskytovaní informácií druhej zmluvnej strane určiť časti informácií, ktoré považuje za informácie nepodliehajúce uverejneniu.

                  6.2.

                  Zmluvné strany sa dohodli, že v rozsahu vyžadovanom ich príslušnými predpismi zabezpečia ochranu utajovaných informácií získaných od druhej zmluvnej strany pri uplatňovaní tejto dohody.

                  6.3.

                  Zmluvné strany musia podľa svojich príslušných predpisov najmä zachovávať mlčanlivosť, pokiaľ ide o informácie získané od druhej zmluvnej strany na základe tejto dohody, ktoré sa považujú za dôverné. Takéto informácie musia byť primeraným spôsobom označené v súlade s ich príslušnými predpismi.

                  6.4.

                  Zmluvné strany sa podľa potreby dohodnú na pracovných dojednaniach o ďalších postupoch pri ochrane utajovaných informácií poskytovaných na základe tejto dohody a príloh k nej. Tieto postupy zahŕňajú možnosť každej zmluvnej strany overiť, ktoré ochranné opatrenia uskutočnila druhá zmluvná strana.

            7.   RIADENIE TEJTO DOHODY

                  7.1.

                  Zriaďuje sa spoločný výbor, ktorý pozostáva z jedného zástupcu každej zmluvnej strany, ktorý môže byť sprevádzaný pozorovateľmi z členských štátov zmluvných strán a odborníkmi. Spoločný výbor je zodpovedný za účinné fungovanie tejto dohody.

                  7.2.

                  Zasadnutie spoločného výboru sa zvoláva aspoň raz ročne s cieľom zhodnotiť a preskúmať vykonávanie tejto dohody a organizuje sa nákladovo efektívne. Každá zmluvná strana môže kedykoľvek požiadať o zvolanie zasadnutia spoločného výboru.

                  7.3.

                  Spoločný výbor sa môže zaoberať všetkým, čo súvisí s fungovaním a vykonávaním tejto dohody. Je zodpovedný najmä za:

                              a)

                              riešenie všetkých otázok týkajúcich sa uplatňovania a vykonávania tejto dohody;

                              b)

                              posudzovanie spôsobov zlepšenia vykonávania tejto dohody a podľa potreby poskytuje zmluvným stranám odporúčania týkajúce sa jej zmien a doplnení;

                              c)

                              identifikovanie nových oblastí spolupráce;

                              d)

                              prijímanie a menenie a dopĺňanie príloh a pracovných dojednaní v rozsahu pôsobnosti tejto dohody;

                              e)

                              riešenie všetkých nezhôd alebo sporov týkajúcich sa výkladu alebo uplatňovania tejto dohody.

                  7.4.

                  Spoločný výbor funguje na základe dohody medzi zástupcami zmluvných strán.

                  7.5.

                  Spoločný výbor prijíma svoj rokovací poriadok.

            8.   FINANCOVANIE

                  8.1.

                  Zmluvná strana, ktorá žiada druhú zmluvnú stranu o podporné činnosti, ktoré sa majú vykonávať na základe tejto dohody, zabezpečí financovanie takýchto činností.

                  8.2.

                  Finančné aspekty týkajúce sa spolupráce podľa tejto dohody sa určia v súlade s predpismi platnými pre rozpočty jednotlivých zmluvných strán. Zmluvné strany uzatvoria v prípade potreby samostatné dojednania.

            9.   VONKAJŠIE VZŤAHY A SPOLUPRÁCA

                  9.1.

                  Každá zmluvná strana informuje druhú zmluvnú stranu o svojich aktivitách medzinárodného rozmeru týkajúcich sa tejto dohody, ktoré môžu mať význam pre druhú zmluvnú stranu.

                  9.2.

                  V prípade potreby zmluvná strana môže prekonzultovať s druhou stranou všetky záležitosti relevantné pre svoje medzinárodné aktivity.

            10.   RIEŠENIE SPOROV

                  10.1.

                  Zmluvné strany vyvíjajú všemožné úsilie na vyriešenie akýchkoľvek vzájomných nezhôd vyplývajúcich z ich spolupráce na základe tejto dohody.

                  10.2.

                  V prípade, že sa niektorá nezhoda nevyrieši, ktorákoľvek zmluvná strana môže tento spor predložiť spoločnému výboru, a ten o veci uskutoční konzultáciu s cieľom vyriešiť spor dohodou.

            11.   VÝMENA PERSONÁLU
      Zmluvné strany si môžu podľa svojich príslušných pravidiel a postupov vymieňať a vysielať personál potrebný na realizáciu činností uvedených v tejto dohode alebo v prílohách k nej. Všetky takéto výmeny musia byť v súlade s podmienkami dohodnutými medzi zmluvnými stranami.
      12.   PRÍLOHY
      Prílohy k tejto dohode tvoria jej neoddeliteľnú súčasť.
      13.   NADOBUDNUTIE PLATNOSTI A VYPOVEDANIE

                  13.1.

                  Kým táto dohoda nenadobudne platnosť, vykonáva sa predbežne od dátumu jej podpisu.

                  13.2.

                  Táto dohoda nadobúda platnosť po tom, keď si zmluvné strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, boli ukončené, a ostáva v platnosti až do jej vypovedania.

                  13.3.

                  Túto dohodu môže kedykoľvek vypovedať ktorákoľvek zmluvná strana. Takéto vypovedanie nadobúda účinnosť po uplynutí šiestich mesiacov odo dňa písomného oznámenia jednej zmluvnej strany druhej zmluvnej strane, pokiaľ spomínané oznámenie o vypovedaní nebolo vzaté späť na základe vzájomného súhlasu zmluvných strán pred dňom uplynutia tejto lehoty.

         V Bruseli

               Za Európsku úniu

               Za Európsku organizáciu pre bezpečnosť leteckej prevádzky


title: 2011/469/EÚ: Rozhodnutie Európskeho parlamentu a Rady zo 6. júla 2011 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/022 DK/LM Glasfiber, Dánsko)

text:
               27.7.2011

               SK

               Úradný vestník Európskej únie

               L 195/53

         ROZHODNUTIE EURÓPSKEHO PARLAMENTU A RADY
   zo 6. júla 2011
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/022 DK/LM Glasfiber, Dánsko)
   (2011/469/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF – European Globalisation Adjustment Fund) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených priamo v dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Dánsko podalo 7. júla 2010 žiadosť o mobilizáciu EGF v súvislosti s prepúšťaním v spoločnosti LM Glasfiber a do 3. februára 2011 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 6 247 415 EUR.

               (5)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Dánska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii s cieľom poskytnúť sumu 6 247 415 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 6. júla 2011

            Za Európsky parlament

            predseda

         J. BUZEK

            Za Radu

            predseda

         M. DOWGIELEWICZ

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2009/728/ES: Rozhodnutie Komisie z  30. septembra 2009 , ktorým sa bez obmedzení predlžuje uznanie Spoločenstva subjektu Poľský register plavidiel (Text s významom pre EHP)

text:
               1.10.2009

               SK

               Úradný vestník Európskej únie

               L 258/34

      ROZHODNUTIE KOMISIE

   z 30. septembra 2009,
   ktorým sa bez obmedzení predlžuje uznanie Spoločenstva subjektu Poľský register plavidiel
   (Text s významom pre EHP)
   (2009/728/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 391/2009 o spoločných pravidlách a normách pre organizácie vykonávajúce inšpekcie a prehliadky lodí (1), a najmä na jeho článok 15,
   keďže:

               (1)

               Rozhodnutím 2006/660/ES (2) udelila Komisia subjektu Poľský register plavidiel obmedzené uznanie na obdobie troch rokov. Toto uznanie je udelené organizáciám označovaným pojmom klasifikačné spoločnosti, ktoré spĺňajú všetky iné kritériá okrem minimálnych kritérií uvedených v bodoch 2 a 3 oddielu A Všeobecné prílohy k smernici Rady 94/57/ES z 22. novembra 1994 o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov (3). Účinky tohto uznania boli obmedzené na Cyprus, Českú republiku, Litvu, Maltu, Poľsko a Slovensko.

               (2)

               Komisia zhodnotila subjekt Poľský register plavidiel v súlade s článkom 11 ods. 3 smernice 94/57/ES. V hodnotení sa vychádzalo z výsledkov štyroch inšpekcií zameraných na zistenie potrebných skutočností, ktoré v roku 2007 vykonali odborníci z Európskej námornej bezpečnostnej agentúry (EMSA) v súlade s článkom 2 písm. b) bodom iii) nariadenia Európskeho parlamentu a Rady (ES) č. 1406/2002 (4). Cyperské, české, litovské, maltské, poľské a slovenské úrady boli vyzvané, aby sa zúčastnili na hodnotení. Komisia tiež vzala do úvahy zistenia dvoch ďalších inšpekcií vykonaných Európskou námornou bezpečnostnou agentúrou v apríli a máji 2009 s cieľom preskúmať aktivity subjektu Poľský register plavidiel pri vykonávaní dohľadu nad stavbou nových lodí a overiť nápravné opatrenia uplatňované subjektom Poľský register plavidiel v odpovedi na hodnotenie Komisie.

               (3)

               V prípade zistených nedostatkov subjekt Poľský register plavidiel vo väčšine prípadov čo najskôr vykonal primerané a dostačujúce nápravné opatrenia. Pretrvávajúce nedostatky sa týkajú najmä uplatňovania pravidiel a postupov, predovšetkým v súvislosti s kontrolou kvality v lodeniciach a overovaním stavby nových lodí, ako aj vzdelávania a kvalifikácie znalcov a transferu triedy. Poľský register plavidiel bol preto vyzvaný na vykonanie nápravných opatrení v tejto veci. Aj napriek závažnosti týchto nedostatkov nie je dôvod spochybňovať celkovú kvalitu hlavných systémov a kontrolných mechanizmov spoločnosti.

               (4)

               Medzičasom nadobudlo účinnosť nariadenie (ES) č. 391/2009. V nariadení sa stanovuje, že organizácie, ktoré mali v čase nadobudnutia účinnosti tohto nariadenia uznanie v súlade so smernicou 94/57/ES, si toto uznanie ponechajú. Komisia musí tieto uznania preskúmať do 17. júna 2010, s cieľom rozhodnúť o tom, či sa obmedzenia nahradia novými, alebo sa zrušia.

               (5)

               Z informácií, ktoré má Komisia k dispozícii, založených na hodnotení a vykonaných inšpekciách vyplýva, že Poľský register plavidiel vo všeobecnosti spĺňa požiadavky a povinnosti ustanovené v nariadení (ES) 391/2009 pre všetky sektory a pre všetky druhy lodí.

               (6)

               Na základe údajov naposledy uverejnených v Parížskom memorande o porozumení o prístavnej štátnej kontrole, ktoré sa týkajú inšpekcií vykonaných signatármi do roku 2008, rozsah zadržiavania lodí z dôvodov súvisiacich s osvedčeniami vydanými subjektom Poľský register plavidiel v období rokov 2006 až 2008 naďalej predstavuje 0,77 % z celkového počtu inšpekcií, pričom priemerný rozsah v uznaných organizáciách dosiahol úroveň 0,34 %.

               (7)

               Predĺženie platnosti uznania Spoločenstva subjektu Poľský register plavidiel by malo nadobudnúť účinnosť 29. septembra 2009 s cieľom zabezpečiť kontinuitu tohto uznania.

               (8)

               Opatrenia stanovené v tomto rozhodnutí sú v súlade so stanoviskom výboru COSS zriadeného na základe článku 12 nariadenia (ES) č. 391/2009,

         ROZHODLA TAKTO:
   Článok 1
   Uznanie Spoločenstva subjektu Poľský register plavidiel sa týmto predlžuje bez obmedzení s účinnosťou od 29. septembra 2009.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 30. septembra 2009

            Za Komisiu

         Antonio TAJANI

            podpredseda

      (1)  Ú. v. EÚ L 131, 28.5.2009, s. 11.

      (2)  Ú. v. EÚ L 272, 3.10.2006, s. 17.

      (3)  Ú. v. ES L 319, 12.12.1994, s. 20.

      (4)  Ú. v. ES L 208, 5.8.2002, s. 1.


title: Rozhodnutie Rady z  24. septembra 2012 , ktorým sa obnovuje riadiaca rada Európskeho strediska pre rozvoj odborného vzdelávania

text:
               12.10.2012

               SK

               Úradný vestník Európskej únie

               C 308/5

         ROZHODNUTIE RADY
   z 24. septembra 2012,
   ktorým sa obnovuje riadiaca rada Európskeho strediska pre rozvoj odborného vzdelávania
   2012/C 308/04
   RADA EURÓPSKEJ ÚNIE
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidáta, ktorého navrhla Grécka vláda,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               Členovia riadiacej rady tohto strediska by sa mali vymenovať na obdobie troch rokov,

         ROZHODLA:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:

      ZÁSTUPCA VLÁDY:

               Grécko

               Dimitrios V. SKIADAS

      V Bruseli 24. septembra 2012

            Za Radu

            predseda

         S. ALETRARIS

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: Rozhodnutie Rady z 8. apríla 2003, týkajúce sa uzavretia protokolu upravujúceho obchodné aspekty Európskej dohody zriaďujúcej pridruženie medzi Európskymi spoločenstvami a ich členskými štátmi na jednej strane a Bulharskou republikou na druhej strane s cieľom zohľadnenia výsledku rokovaní medzi stranami o nových vzájomných poľnohospodárskych koncesiách

text:
Dôležité právne oznámenie

|

32003D0286

Úradný vestník L 102 , 24/04/2003 S. 0060 - 0064

		Rozhodnutie Radyz 8. apríla 2003,týkajúce sa uzavretia protokolu upravujúceho obchodné aspekty Európskej dohody zriaďujúcej pridruženie medzi Európskymi spoločenstvami a ich členskými štátmi na jednej strane a Bulharskou republikou na druhej strane s cieľom zohľadnenia výsledku rokovaní medzi stranami o nových vzájomných poľnohospodárskych koncesiách(2003/286/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 133 v spojení s jej článkom 300 odsek 2 prvý pododsek, prvá veta,so zreteľom na návrh Komisie,keďže:(1) Európska dohoda zriaďujúca pridruženie medzi Európskymi spoločenstvami a ich členskými štátmi na jednej strane a Bulharskou republikou na druhej strane [1] ustanovuje určité recipročné obchodné koncesie pre určité poľnohospodárske výrobky;(2) článok 21 odsek 5 Európskej dohody stanovuje, že spoločenstvo a Bulharsko majú preskúmať pre výrobok za výrobkom primerané a recipročné možnosti vzájomného udelenia ďalších koncesií;(3) prvé zlepšenia preferenčných dojednaní Európskej dohody s Bulharskom boli ustanovené v protokole na úpravu obchodných aspektov Európskej dohody s cieľom zohľadnenia vstupu Rakúskej republiky, Fínskej republiky a Švédskeho kráľovstva do Európskej únie a výsledkov rokovaní Uruguajského kola o poľnohospodárstve, vrátane zlepšení existujúcich preferenčných dojednaní, schválených rozhodnutím Rady 1999/278/ES [2];(4) boli ustanovené tiež zlepšenia preferenčných dojednaní v dôsledku rokovaní o liberalizácii obchodu s agroproduktami uzavretých v roku 2000. Zo strany spoločenstva, boli vykonávané od 1. júla 2000 nariadením Rady (ES) č. 2290/2000 z 9. októbra 2000 stanovujúcim určité koncesie formou colných kvót pre určité poľnohospodárske výrobky a ustanovujúcim úpravu, ako autonómne a prechodné opatrenie, určitých poľnohospodárskych koncesií stanovených v Európskej dohode s Bulharskom [3]. Táto druhá úprava preferenčných dojednaní nebola zatiaľ začlenená do Európskej dohody formou dodatkového protokolu;(5) 18. júna 2002 boli uzavreté rokovania s cieľom ďalších zlepšení preferenčných dojednaní Európskej dohody s Bulharskom;(6) by sa mal schváliť nový dodatkový protokol k Európskej dohode upravujúci obchodné aspekty Európskej dohody medzi Európskymi spoločenstvami a ich členskými štátmi na jednej strane a Bulharskom na druhej strane (ďalej len protokol) s cieľom zjednotenia všetkých koncesií v obchode s agroproduktami medzi týmito dvoma stranami, vrátane výsledkov rokovaní uzavretých v roku 2000 a 2002;(7) nariadenie Komisie (EHS) č. 2454/93 z 2. júla 1993 stanovujúce ustanovenia na vykonanie nariadenia Rady (EHS) č. 2913/92 zriaďujúceho Colný kódex Spoločenstva [4] kodifikovalo pravidlá pre správu colných kvót určené na použitie dodržiavajúc chronologické poradie dátumov colných vyhlásení. Určité colné kvóty na základe tohto rozhodnutia sa mali preto spravovať v súlade s týmito pravidlami;(8) opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999 stanovujúcim postupy na uplatnenie vykonávacích právomocí udelených Komisii [5];(9) v dôsledku vyššie uvedených rokovaní, nariadenie (ES) č. 2290/2000 stratilo v podstate svoj zmysel a preto by sa malo zrušiť,ROZHODLA TAKTO:Článok 1Týmto sa schvaľuje v mene spoločenstva protokol upravujúci obchodné aspekty Európskej dohody zriaďujúcej pridruženie medzi Európskymi spoločenstvami a ich členskými štátmi na jednej strane a Bulharskou republikou na druhej strane s ohľadom na výsledok rokovaní medzi stranami o nových vzájomných poľnohospodárskych koncesiách.Článok 21. Predseda Rady je týmto oprávnený určiť osobu zmocnenú podpísať protokol v mene spoločenstva a vykonať oznámenie o schválení ustanovené v článku 3 protokolu.Článok 31. Po nadobudnutí účinnosti tohto rozhodnutia, dojednania ustanovené v prílohách protokolu pripojeného k tomuto rozhodnutiu nahradia tie, ktoré sú uvedené v prílohách X a XI, ako je uvedené v článku 21 odsek 2 a článku 22 odsek 3 Európskej dohody zriaďujúcej asociáciu medzi Európskymi spoločenstvami a ich členskými štátmi na jednej strane a Bulharskou republikou na druhej strane.2. Komisia prijme podrobné pravidlá na uplatnenie protokolu v súlade s postupom uvedeným v článku 5 odsek 2Článok 41. Poradové čísla, ako sú prideľované colným kvótam v prílohe k tomuto rozhodnutiu, môže Komisia zmeniť v súlade s postupom uvedeným v článku 5 odsek 2 Colné kvóty s poradovým číslom nad 09.5100 spravuje Komisia v súlade s článkami 308a, 308b a 308c nariadenia (EHS) č. 2454/93.2. Množstvá tovarov podliehajúce colným kvótam a prepustené do voľného obehu od 1. júla 2002 na základe koncesií ustanovených v prílohe Ab) k nariadeniu (EHS) č. 2290/2000 sa zapisujú na ťarchu množstiev ustanovených v štvrtom stĺpci v prílohe Ab) k pripojenému protokolu, okrem množstiev, pre ktoré boli dovozné licencie vydané pred 1. júlom 2002.Článok 51. Komisii pomáha Riadiaci výbor pre obilniny zriadený článkom 23 nariadenia Rady (EHS) č. 1766/92 [6] alebo tam, kde je to vhodné, výbor zriadený príslušnými ustanoveniami iných nariadení o spoločnej organizácii poľnohospodárskych trhov.2. Tam, kde sa vykonáva odkaz na tento odsek, uplatňujú sa články 4 a 7 rozhodnutia 1999/468/ES.Obdobie stanovené v článku 4 odsek 3 rozhodnutia 1999/468/ES sa stanoví na jeden mesiac.3. Výbor prijme svoj rokovací poriadok.Článok 6Nariadenie (ES) č. 2435/2000 sa zrušuje nadobudnutím platnosti tohto protokolu.V Luxemburgu, 8. apríla 2003Za RadupredsedaG. Drys[1] Ú. v. ES L 358, 31.12.1994, s. 3.[2] Ú. v. ES L 112, 29.4.1999, s. 1.[3] Ú. v. ES L 262, 17.10.2000, s. 1.[4] Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 444/2002 (Ú. v. ES L 68, 12.3.2002, s. 11).[5] Ú. v. ES L 184, 17.7.1999, s. 23.[6] Ú. v. ES L 181, 1.7.1992, s. 21. Nariadenie naposledy zmenené a doplnené nariadením (ES) č. 1666/2000 (Ú. v. ES L 193, 29.7.2000, s. 1).--------------------------------------------------PRÍLOHAPoradové čísla pre colné kvóty EÚ pre výrobky s pôvodom v Bulharsku(ako je uvedené v článku 4)Poradové číslo kvóty | Číselný znak KN | Opis |09.4598 | 01029005 | Živé hovädzie zvieratá so živou hmotnosťou nepresahujúcou 80 kg |09.4537 | 01029021010290290102904101029049 | Živé hovädzie zvieratá so živou hmotnosťou presahujúcou 80 kg, ale nepresahujúcou 300 kg |09.4563 | ex010290 | Jalovice a kravy nie na zabitie nasledovných horských plemien: šedé, hnedé, žlté, škvrnité Simmental a Pinzgau |09.4651 | 02010202 | Mäso z hovädzích zvierat, čerstvé, chladené alebo mrazené |09.4671 | ex0203 | Mäso z ošípaných domácich, čerstvé, chladené alebo mrazené |021011021012021019 | Mäso z ošípaných, solené, v slanom náleve, sušené alebo údené |160100 | Klobásy a podobné ýrobky |160241160242160249 | Pripravené alebo konzervované mäso, mäsové droby alebo krv z ošípaných |09.5854 | ex0207 | Mäso a jedlé droby z hydiny položky 0105 okrem 02072791, 02073591, 02073689 |09.4675 | 040310110403101304031019040310310403103304031039 | Jogurt |09.4660 | 0406 | Syry a tvaroh |09.5891 | 04070030 | Vajcia z hydiny, v škrupine, nie násadové |09.6223 | 0701905007019090 | Zemiaky |09.6225 | 07020000 | Paradajky |09.6231 | 0707 | Uhorky a nakladačky, čerstvé alebo chladené |09.6233 | 07096010 | Sladká paprika |09.5892 | 07099070 | Tekvice |09.6161 | 071021000710220007102900071080510710806907108095 | Mrazená zelenina |09.4725 | 071151002003102020031030 | Huby rodu Agaricus |09.6245 | 080610 | Čerstvé hrozno |09.6247 | 080810 | Jablká |09.6249 | 0808201008082050 | Hrušky |09.6253 | 08091000 | Marhule |09.5731 | 0809200811907508119080 | Višne a čerešne |09.6255 | 080930 | Broskyne |09.6162 | 08094005 | Slivky |09.6261 | 08101000 | Jahody, čerstvé |09.5573 | 08129010 | Marhule, dočasne konzervované |09.4676 | 1001 | Pšenica a súraž |11090000 | Pšeničný lepok |09.5893 | 10020000 | Raž |11021000 | Ražná múka |11031910 | Krupička a krupica z raže |11032010 | Pelety z raže |09.5894 | 1003 | Jačmeň |11029010 | Jačmenná múka |11031930 | Krupička a krupica z jačmeňa |11032020 | Pelety z jačmeňa |09.5895 | 1004 | Ovos |11029030 | Ovsená múka |11031940 | Ovsená krupička a krupica |11032030 | Pelety z ovsa |09.4677 | 1005109010059000 | Kukurica |09.6275 | 15121110151211911512191015121991 | Slnečnicový olej alebo požltový olej a ich frakcie |09.6277 | 160232160239 | Pripravené alebo konzervované mäso z hydiny |09.5896 | 16030010 | Výťažky a šťavy v obaloch s obsahom menej ako 1 kg |09.6279 | 20011000 | Uhorky, konzervované |09.5897 | 20019070 | Sladká paprika, konzervovaná |09.6281 | 2002 | Pripravené alebo konzervované paradajky |09.5898 | 20051000200520202005208020054000200551002005590020056000200590302005905020059060200590702005907520059080 | Ostatná zelenina, pripravená alebo konzervovaná |09.6285 | 20079933 | Jahodový džem |09.5899 | 20084011200840212008402920084039200840512008405920084071200840792008409120084099 | Hrušky, pripravené alebo konzervované |09.6287 | 200850 | Marhule, pripravené alebo konzervované |09.6291 | 200870 | Hrušky, pripravené alebo konzervované |09.6293 | 200880 | Jahody, pripravené alebo konzervované |09.5900 | 2309105123091090 | Potrava pre psov alebo mačky |09.5732 | 2309903123099041 | Prípravky používaného ako krmivo pre zvieratá |09.6299 | 240110102401106024011070240120102401206024012070 | Tabak |--------------------------------------------------


title: Rozhodnutie Komisie z 22. decembra 2006 , o zriadení skupiny expertov pre transferové oceňovanie

text:
               6.2.2007

               SK

               Úradný vestník Európskej únie

               L 32/189

      ROZHODNUTIE KOMISIE

   z 22. decembra 2006,
   o zriadení skupiny expertov pre transferové oceňovanie
   (2007/75/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V štúdii „Zdaňovanie spoločností na vnútornom trhu“ (1), ktorú vypracovala Komisia, bol identifikovaný rastúci význam daňových problémov v súvislosti s transferovým oceňovaním v rámci vnútorného trhu.

               (2)

               Vo svojom oznámení „Smerom k vnútornému trhu bez daňových prekážok – stratégia ako spoločnostiam zabezpečiť konsolidovaný základ dane z príjmov právnických osôb na ich činnosti v celej EÚ“ (2) Komisia uznala, že je treba využiť expertízu odborníkov v oblasti transferového oceňovania.

               (3)

               V roku 2002 bolo neformálne zriadené „Spoločné fórum EÚ pre transferové oceňovanie“.

               (4)

               Od svojho zriadenia slúži „Spoločné fórum EÚ pre transferové oceňovanie“ ako užitočné diskusné fórum medzi členskými štátmi a súkromným sektorom, na základe ktorého Komisia navrhla dva kódexy správania, ktoré boli následne prijaté členskými štátmi v Rade.

               (5)

               Vzhľadom na pozitívne skúsenosti s uvedeným fórom a na to, že Komisia takýto orgán potrebuje, pokračovanie fungovania tohto fóra by sa malo stanoviť v úradnom predpise. Z tohto dôvodu je potrebné vytvoriť skupinu expertov v oblasti transferového oceňovania a vymedziť jej úlohy a štruktúru.

               (6)

               Skupina expertov pre transferové oceňovanie by mala pozostávať z expertov z vládneho a súkromného sektora, ktorí sú zameraní na transferové oceňovanie.

               (7)

               Skupina expertov pre transferové oceňovanie by mala pomáhať a radiť Komisii v záležitostiach transferového oceňovania.

               (8)

               Bez toho, aby boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO a Euratom, je potrebné stanoviť pravidlá o poskytovaní informácií členmi skupiny. (3)

               (9)

               S osobnými údajmi týkajúcimi sa členov skupiny je potrebné zaobchádzať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov. (4)

               (10)

               Je vhodné určiť lehotu na uplatňovanie tohto rozhodnutia. Komisia v stanovenom čase zváži, či je vhodné predĺžiť takú lehotu,

         ROZHODLA TAKTO:
   Článok 1
   Skupina expertov pre transferové oceňovanie
   Skupina expertov pre transferové oceňovanie (ďalej len „skupina“) sa zriaďuje s účinnosťou od 1. marca 2007.
   Názov skupiny je „Spoločné fórum EÚ pre transferové oceňovanie“.
   Článok 2
   Úlohy
   Úlohy skupiny:

               —

               vytvoriť platformu, kde odborníci z podnikov a vnútroštátnych daňových správ môžu diskutovať o problémoch transferového oceňovania, ktoré bráni zahraničným obchodným aktivitám v rámci Spoločenstva

               —

               poskytovať Komisii rady týkajúce sa transferového oceňovania

               —

               pomáhať Komisii pri hľadaní praktických riešení, ktoré by boli zlučiteľné s usmerneniami OECD (5) s cieľom dosiahnuť v Spoločenstve jednotnejšie uplatňovanie pravidiel transferového oceňovania.

         Článok 3
   Konzultácie
   1.   Komisia môže so skupinou konzultovať akékoľvek záležitosti týkajúce sa transferového oceňovania.
   2.   Predseda skupiny môže Komisiu upozorniť, že je žiaduce konzultovať so skupinou v súvislosti s osobitnou otázkou.
   Článok 4
   Členstvo – Vymenovanie
   1.   Skupinu tvorí 43 členov v tomto zložení:

               (a)

               jeden zástupca z každého členského štátu,

               (b)

               najviac 15 zástupcov zo súkromného sektoru,

               (c)

               predseda.

         2.   Členovia zastupujúci členské štáty sú vymenovaní príslušnými vnútroštátnymi orgánmi. Ide o štátnych úradníkov, ktorí sa zaoberajú otázkami transferového oceňovania.
   3.   Členovia súkromného sektora sú vymenovaní Komisiou spomedzi odborníkov, ktorí majú skúsenosti a kvalifikáciu v oblasti transferového oceňovania.
   4.   Žiadatelia, ktorí sú považovaní za vhodných uchádzačov, avšak neboli vymenovaní, môžu byť zaradení na zoznam kandidátov, ktorý môže Komisia použiť pri vymenovaní náhradníkov.
   5.   Členovia zo súkromného sektora sa vymenúvajú na základe ich osobnej spôsobilosti a radia Komisii nezávisle od akýchkoľvek vonkajších vplyvov.
   6.   Včas informujú Komisiu o akomkoľvek konflikte záujmov, ktorý by mohol narušiť ich objektívnosť.
   7.   Komisia tiež vymenúva predsedu.
   8.   Členovia skupiny sa vymenúvajú na dvojročné funkčné obdobie, ktoré je možné predĺžiť. Svoju funkciu vykonávajú dovtedy, kým nebudú nahradení alebo im neuplynie funkčné obdobie.
   9.   Členov možno nahradiť na zostávajúcu časť funkčného obdobia v týchto prípadoch:

               a)

               pokiaľ člen odstúpi,

               b)

               pokiaľ už člen nie je schopný účinne prispievať k rokovaniam skupiny,

               c)

               pokiaľ člen nespĺňa podmienky stanovené v článku 287 Zmluvy,

               d)

               pokiaľ člen v rozpore s odsekom 5 nekoná nezávisle od vonkajšieho v vplyvu,

               e)

               pokiaľ člen v rozpore s odsekom 6 včas neinformoval Komisiu o konflikte záujmov.

         10.   Mená členov, ktorí boli osobne menovaní, sú zverejnené na webových stránkach generálneho riaditeľstva TAXUD. Mená členov sa zhromažďujú, spracúvajú a uverejňujú v súlade s ustanoveniami nariadenia (ES) č. 45/2001.
   Článok 5
   Činnosť
   1.   Po dohode s Komisiou môže skupina vytvoriť podskupiny s cieľom preskúmať osobitné otázky za podmienok stanovených skupinou. Tieto podskupiny zanikajú hneď ako splnia svoje mandáty.
   2.   Ak je to podľa názoru Komisie prínosné alebo užitočné, môže zástupca Komisie požiadať expertov alebo pozorovateľov so špeciálnou odbornou spôsobilosťou v súvislosti s určitou oblasťou, aby sa zúčastnili na rokovaniach alebo činnostiach podskupiny.
   Ako pozorovateľov možno predovšetkým pozvať zástupcov z kandidátskych krajín OECD a z jej sekretariátu.
   3.   Informácie získané v rámci účasti na rokovaniach alebo práci skupiny alebo podskupiny nemožno voľne šíriť, ak sa Komisia nazdáva, že sa týkajú dôverných otázok.
   4.   Skupina a jej podskupiny sa obvykle stretávajú v priestoroch Komisie v súlade s postupmi a harmonogramom stanovenými Komisiou. Komisia zabezpečuje sekretárske služby.
   5.   Úradníci Komisie, ktorí majú záujem o otázky prerokúvané na zasadaniach, sa na týchto zasadaniach môžu zúčastniť.
   6.   Skupina prijíma svoj rokovací poriadok na základe štandardného rokovacieho poriadku prijatého Komisiou.
   7.   Útvary Komisie môžu uverejňovať alebo umiestňovať na internetových stránkach (6) všetky zhrnutia, závery, predbežné závery alebo pracovné dokumenty skupiny v pôvodnom jazyku príslušného dokumentu.
   Článok 6
   Úhrada nákladov
   Komisia v súvislosti s činnosťou skupiny uhrádza cestovné náklady a v prípade potreby náklady na stravu a ubytovanie členom, expertom a pozorovateľom, v súlade s ustanoveniami Komisie týkajúcimi sa náhrady nákladov pre externých expertov.
   Členom, expertom a pozorovateľom neprislúcha za poskytované služby odmena.
   Náklady súvisiace so zasadnutiami sa uhrádzajú v rámci ročného rozpočtu, ktorý skupine pridelili príslušné útvary Komisie.
   Článok 7
   Uplynutie účinnosti
   Toto rozhodnutie stráca účinnosť 31. marca 2011.

      V Bruseli 22. decembra 2006 q.

            Za Komisiu

         László KOVÁCS

            člen Komisie

      (1)  SEK(2001) 1681 23.10.2001

      (2)  KOM(2001) 582 konečné znenie, 23.10.2001

      (3)  Ú. v. ES L 317, 3.12.2001, s. 1

      (4)  Ú. v. ES L 8, 12.1.2001, s. 1.

      (5)  Usmernenia OECD pre transferové oceňovanie určené nadnárodným spoločnostiam a daňovým správam, prijaté v júli 1995.

      (6)  http://ec.europa.eu/taxation_customs/taxation/company_tax/transfer_pricing/forum/index_en.htm


title: Rozhodnutie Komisie (EÚ, Euratom) 2016/883 z 31. mája 2016 o vykonávacích predpisoch o štandardných bezpečnostných opatreniach, stavoch pohotovosti a riadení krízových situácií v Komisii podľa článku 21 rozhodnutia (EÚ, Euratom) 2015/443 o bezpečnosti v Komisii

text:
               3.6.2016

               SK

               Úradný vestník Európskej únie

               L 146/25

         ROZHODNUTIE KOMISIE (EÚ, Euratom) 2016/883
   z 31. mája 2016
   o vykonávacích predpisoch o štandardných bezpečnostných opatreniach, stavoch pohotovosti a riadení krízových situácií v Komisii podľa článku 21 rozhodnutia (EÚ, Euratom) 2015/443 o bezpečnosti v Komisii
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na rozhodnutie Komisie (EÚ, Euratom) 2015/443 z 13. marca 2015 o bezpečnosti v Komisii (1), a najmä na jeho článok 21,
   keďže:

               (1)

               Cieľom vykonávacích predpisov o štandardných bezpečnostných opatreniach, stavoch pohotovosti a riadení krízových situácií je zabezpečiť primeranú úroveň ochrany fyzickej integrity osôb, budov alebo iného majetku úmernú zisteným rizikám a dosiahnuť efektívne a včasné zaistenie bezpečnosti.

               (2)

               Systém bezpečnostných stavov pohotovosti v Komisii zavedený rozhodnutím Komisie 2007/65/ES (2), treba prehodnotiť a zjednodušiť, aby poskytoval pružnejšie a účinnejšie reakcie na bezpečnostné hrozby.

               (3)

               Zriadenie Európskej služby pre vonkajšiu činnosť (ESVČ) ako funkčne autonómneho orgánu Únie si vyžaduje zmenu súčasných pravidiel o stavoch pohotovosti v súvislosti s povinnosťou starostlivosti o zamestnancov Komisie. ESVČ zodpovedá za bezpečnosť v priestoroch delegácií Európskej únie a ich zamestnancov.

               (4)

               Toto rozhodnutie podlieha rozhodnutiu o poverení zo strany Komisie v prospech člena Komisie zodpovedného za otázky bezpečnosti v plnom súlade s interným rokovacím poriadkom, ako je uvedené v článku 21 rozhodnutia (EÚ, Euratom) 2015/443.

               (5)

               Rozhodnutie 2007/65/ES by sa preto malo zrušiť,

         PRIJALA TOTO ROZHODNUTIE:
   KAPITOLA 1

      VŠEOBECNÉ USTANOVENIA

   Článok 1
   Vymedzenie pojmov
   Popri vymedzeniach pojmov stanovených v článku 1 rozhodnutia (EÚ, Euratom) 2015/443 sa uplatňuje toto vymedzenie pojmov:

               „stav pohotovosti“ je súhrn bezpečnostných opatrení prijímaných so zámerom poskytnúť určitú úroveň ochrany fyzickej integrity osôb, priestorov alebo iného majetku v Komisii úmernú bezpečnostným hrozbám.

         Článok 2
   Predmet úpravy a rozsah pôsobnosti
   1.   Týmto rozhodnutím sa stanovujú opatrenia stavu pohotovosti v súlade s rozhodnutím (EÚ, Euratom) 2015/443 ako súčasť prípravy na hrozby a incidenty s dosahom bezpečnosť v Komisii alebo v reakcii na ne, ako aj opatrenia potrebné na riadenie krízových situácií.
   2.   V priestoroch Komisie sa uplatňuje bezpečnostný systém pozostávajúci zo štandardných bezpečnostných opatrení a troch stavov pohotovosti. Štandardné bezpečnostné opatrenia a stavy pohotovosti sa identifikujú farebnými kódmi: BIELA zodpovedá štandardným bezpečnostným opatreniam; ŽLTÁ, ORANŽOVÁ a ČERVENÁ zodpovedajú vyšším úrovniam ohrozenia.
   3.   Toto rozhodnutie sa uplatňuje na všetky oddelenia Komisie a vo všetkých priestoroch v Európskej únii a mimo nej, pričom sa musia dodržiavať povinnosti uvedené v článku 4.
   Článok 3
   Úrovne stavu pohotovosti
   1.   Ak v Komisii nebola identifikovaná žiadna konkrétna hrozba ani incident, ktoré by mohli mať dosah na fyzickú integritu osôb, budov alebo iného majetku, uplatňujú sa štandardné BIELE bezpečnostné opatrenia. Používajú sa denne a ich cieľom je zabezpečiť primeranú úroveň bezpečnosti.
   2.   Keď sa zaznamená hrozba alebo incident, ktoré majú dosah na fyzickú integritu osôb, budov alebo iného majetku a môžu mať negatívny dosah na Komisiu alebo jej fungovanie, uplatňuje sa ŽLTÝ stav pohotovosti.
   3.   Keď sa zaznamená hrozba, ktorá má dosah na fyzickú integritu osôb, budov alebo iného majetku a je zameraná špecificky na Komisiu alebo jej fungovanie, hoci nebol identifikovaný jasný cieľ ani čas útoku, uplatňuje sa ORANŽOVÝ stav pohotovosti.
   4.   Keď sa zaznamená hrozba blížiaceho sa útoku, ktorá má dosah na fyzickú integritu osôb, budov alebo iného majetku a je zameraná špecificky na Komisiu alebo jej fungovanie, uplatňuje sa ČERVENÝ stav pohotovosti.
   Článok 4
   Povinnosti
   1.   Člen Komisie zodpovedný za bezpečnosť:

               a)

               po konzultácii s ostatnými európskymi inštitúciami a inými relevantnými európskymi subjektmi rozhoduje o zmene stavu pohotovosti;

               b)

               na základe odporúčania generálneho riaditeľstva pre ľudské zdroje a bezpečnosť rozhoduje, ktoré z konkrétnych opatrení stavu pohotovosti sa majú zaviesť v reakcii na aktuálnu bezpečnostnú situáciu a aké ďalšie opatrenia treba prijať;

               c)

               informuje predsedu a ostatných členov Komisie o každom rozhodnutí prijatom podľa tohto článku.

         2.   Generálne riaditeľstvo pre ľudské zdroje a bezpečnosť:

               a)

               zodpovedá za vykonávanie tohto rozhodnutia v priestoroch Komisie nachádzajúcich sa v členských štátoch Európskej únie;

               b)

               zabezpečuje externú spoluprácu podľa článku 18 ods. 2 rozhodnutia (EÚ, Euratom) 2015/443 v prípade hrozieb alebo incidentov, ktoré majú dosah na fyzickú integritu osôb, priestorov alebo iného majetku v Komisii;

               c)

               v naliehavých prípadoch prijíma rozhodnutia uvedené v odseku 1 písm. a) a b). Generálne riaditeľstvo pre ľudské zdroje a bezpečnosť čo najskôr po prijatí uvedených opatrení informuje člena Komisie zodpovedného za bezpečnosť o týchto opatreniach a ich dôvodoch;

               d)

               nepretržite sleduje hrozby a riziká pre bezpečnosť.

         3.   Generálne riaditeľstvo pre humanitárnu pomoc a civilnú ochranu zodpovedá za vykonávanie tohto rozhodnutia vo všetkých svojich priestoroch nachádzajúcich sa v tretích krajinách.
   4.   Generálne riaditeľstvo pre komunikáciu zodpovedá za vykonávanie tohto rozhodnutia v zastúpeniach Komisie a regionálnych zastúpeniach.
   5.   Generálne riaditeľstvo pre Spoločné výskumné centrum zodpovedá za vykonávanie tohto rozhodnutia v priestoroch Spoločného výskumného centra Komisie.
   6.   Uvedené generálne riaditeľstvá môžu v naliehavých prípadoch prijať dodatočné bezpečnostné opatrenia v súlade s týmto rozhodnutím a rozhodnutím (EÚ, Euratom) 2015/443. Generálne riaditeľstvo pre ľudské zdroje a bezpečnosť musí byť o týchto opatreniach bezodkladne informované.
   Článok 5
   Opatrenia
   1.   Generálne riaditeľstvo pre ľudské zdroje a bezpečnosť prijíma a vykonáva bezpečnostné opatrenia v súlade s rozhodnutím (EÚ, Euratom) 2015/443. Generálne riaditeľstvo pre ľudské zdroje a bezpečnosť pripraví a zavedie orientačný zoznam opatrení.
   2.   Opatrenia pre prípad stavu pohotovosti musia byť v prísnom súlade s rozhodnutím (EÚ, Euratom) 2015/443. Stupne pohotovosti sa stanovia v úzkej spolupráci s príslušnými útvarmi ostatných európskych inštitúcií a iných relevantných európskych subjektov a s členskými štátmi, v ktorých sa nachádzajú objekty Komisie.
   3.   Úrovne stavu pohotovosti sa vo verejných priestoroch označujú farebne kódovaným signalizačným systémom, pričom farba sa mení v závislosti od úrovne stavu pohotovosti.
   4.   „BIELE“ bezpečnostné opatrenia sa podrobne opisujú v bezpečnostnom upozornení v súlade s článkom 21 ods. 2 rozhodnutia (EÚ, Euratom) 2015/443.
   KAPITOLA 2

      RÔZNE A ZÁVEREČNÉ USTANOVENIA

   Článok 6
   Transparentnosť
   Toto sa rozhodnutie oznámi zamestnancom Komisie, ako aj všetkým osobám, na ktoré sa vzťahuje.
   Článok 7
   Zrušenie
   Rozhodnutie 2007/65/ES sa zrušuje.
   Článok 8
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 31. mája 2016

            Za Komisiu

            v mene predsedu

         Kristalina GEORGIEVA

            podpredsedníčka

      (1)  Ú. v. EÚ L 72, 17.3.2015, s. 41.

      (2)  Rozhodnutie Komisie 2007/65/ES z 15. decembra 2006, ktorým sa zavádzajú štandardné bezpečnostné opatrenia a stavy pohotovosti pre Komisiu a ktorým sa mení a dopĺňa jej rokovací poriadok, pokiaľ ide o operatívny postup pri riadení krízových situácií (Ú. v. EÚ L 32, 6.2.2007, s. 144).


title: Rozhodnutie Rady z 3. decembra 2001 o uzavretí doplnkového protokolu, ktorý upravuje obchodné aspekty stabilizačnej a asociačnej dohody medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na druhej strane so zreteľom na výsledky rokovaní medzi stranami o recipročných preferenčných úľavách na určité vína, recipročnom uznávaní, ochrane a kontrole názvov vín a o recipročnom uznávaní, ochrane a kontrole označení liehovín a aromatizovaných nápojov

text:
Dôležité právne oznámenie

|

32001D0916

Úradný vestník L 342 , 27/12/2001 S. 0006 - 0008

		Rozhodnutie Radyz 3. decembra 2001o uzavretí doplnkového protokolu, ktorý upravuje obchodné aspekty stabilizačnej a asociačnej dohody medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na druhej strane so zreteľom na výsledky rokovaní medzi stranami o recipročných preferenčných úľavách na určité vína, recipročnom uznávaní, ochrane a kontrole názvov vín a o recipročnom uznávaní, ochrane a kontrole označení liehovín a aromatizovaných nápojov(2001/916/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 spolu s prvou vetou prvého pododseku článku 300 ods. 2 a článku 300 ods. 4,so zreteľom na návrh Komisie,keďže:(1) Stabilizačná a asociačná dohoda medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na druhej strane, ďalej označovaná ako stabilizačná a asociačná dohoda, bola parafovaná 24. novembra 2000 a podpísaná výmenou listov v Luxemburgu 9. apríla 2001. Článok 27 ods. 4 stabilizačnej a asociačnej dohody stanovuje, že treba definovať obchodné dohody týkajúce sa vína a liehovín.(2) V súlade so smernicami, ktoré prijala Rada dňa 11. marca 1998, 20. júna 2001 Komisia a bývalá Juhoslovanská republika Macedónsko dosiahli dohodu o nových recipročných obchodných úľavách na určité vína a o vzájomnom uznaní, ochrane a kontrole názvov vín a označení liehovín. Aby bola zaručená dôslednosť v rámci celkového stabilizačného procesu, musia byť výsledky rokovaní zahrnuté do rámca stabilizačnej a asociačnej dohody vo forme dodatkového protokolu.(3) Ustanovenia na zavedenie implementačných nariadení o preferenčných obchodných úľavách stanovených pre určité vína musí vykonať Komisia s pomocou Výboru pre colný kódex, zriadeného na základe článku 248a nariadenia Rady (EHS) č. 2913/92 z 12. októbra 1992 zakladajúceho Colný kódex spoločenstva [1], bez ohľadu na článok 62 nariadenia Rady (ES) č. 1493/1999 zo 17. mája 1999 o spoločnej organizácii trhu s vínom [2]. Komisia urobí potrebné zmeny a technické úpravy v implementačných nariadeniach, ktoré môžu byť dôsledkom nových preferenčných dohôd, protokolov, výmen listov alebo iných aktov uzavretých medzi Európskym spoločenstvom a bývalou Juhoslovanskou republikou Macedónsko, alebo tých, ktoré sú potrebné po zmenách v kombinovanej nomenklatúre a kódexe TARIC.(4) Aby sa uľahčilo zavedenie určitých ustanovení protokolu, Komisia by mala byť oprávnená schvaľovať v mene spoločenstva rozhodnutia pozmeňujúce zoznamy a protokoly Dohody o vzájomnom uznaní, ochrane a kontrole názvov vín (príloha II k protokolu) a Dohody o vzájomnom uznaní, ochrane a kontrole označení liehovín a aromatizovaných nápojov (príloha k III protokolu). Pri prijatí týchto aktov musí Komisia spolupracovať s Riadiacim výborom pre víno, zriadenom na základe článku 74 nariadenia (ES) č. 1493/1999, na jednej strane a Implementačným výborom pre liehoviny, zriadeným na základe článku 13 nariadenia Rady (EHS) č. 1576/89 z 29. mája 1989, ktorý stanovuje všeobecné pravidlá týkajúce sa vymedzenia, popisu a predstavenia liehovín [3] a Implementačným výborom pre aromatizované vína na základe článku 12 nariadenia Rady (EHS) č. 1601/1991 z 10. júna 1991, ktoré stanovuje všeobecné pravidlá pre definíciu, popis a predstavovanie aromatizovaných vínnych nápojov a koktejlových výrobkov [4] z aromatizovaných vín, na strane druhej.(5) Opatrenia potrebné na vykonanie tohto rozhodnutia musia byť prijaté v súlade s rozhodnutím Rady 1999/468/ES z 28. júna 1999, ktoré stanovuje postupy na uplatnenie implementačných právomocí, ktoré boli udelené Komisii [5],ROZHODLA TAKTO:Článok 1Dodatkový protokol, ktorý upravuje obchodné aspekty dočasnej dohody stabilizačnej a asociačnej dohody medzi Európskym spoločenstvom na jednej strane a Bývalou juhoslovanskou republikou Macedónsko na druhej strane, ktorý zohľadňuje výsledky rokovaní medzi stranami o vzájomných preferenčných úľavách na určité vína, o vzájomnom uznaní, ochrane a kontrole názvov vín a o vzájomnom uznaní, ochrane a kontrole označení liehovín a aromatizovaných nápojov, (ďalej označovaný ako "protokol") je týmto schválený v mene spoločenstva.Text protokolu je pripojený k tomuto rozhodnutiu.Článok 21. Predseda Rady je týmto oprávnený určiť osobu splnomocnenú podpísať protokol v mene spoločenstva, aby bol tak vyjadrený záväzný súhlas spoločenstva.2. Predseda Rady musí v mene spoločenstva oznámiť súhlas stanovený v článku 3 protokolu.Článok 3Ustanovenia na uplatňovanie tarifných kvót na určité vína stanovené v prílohe I k protokolu, ako aj doplnky a technické úpravy implementačných nariadení potrebných po zmenách kombinovanej nomenklatúry a TARIC alebo vyplývajúcich z uzavretia nových dohôd, protokolov, výmen listov alebo iných aktov medzi spoločenstvom a bývalou Juhoslovanskou republikou Macedónsko musia byť prijaté Komisiou podľa postupu upraveného v článku 4 ods. 2 tohto rozhodnutia bez ohľadu na článok 62 nariadenia Rady (ES) č. 1493/1999.Článok 41. Komisia musí spolupracovať s Výborom pre colný kódex zriadeným na základe článku 248a nariadenia (EHS) č. 2913/92.2. Pri odvolaní sa na tento odsek sa použijú články 4 a 7 rozhodnutia 1999/468/ES.Obdobie určené v článku 4 ods. 3 rozhodnutia 1999/468/ES je stanovené na tri mesiace.3. Výbor prijme svoj rokovací poriadok.Článok 51. Na účely rozhodnutí Stabilizačného a asociačného výboru týkajúcich sa vytvorenia zoznamov chránených názvov určených v článku 4 ods. 7 a v článku 14 ods. 2 písmeno a) Dohody o vzájomnom uznaní, ochrane a kontrole názvov vín je stanovisko spoločenstva stanovené kvalifikovanou väčšinou Rady na návrh Komisie.2. Bez toho, aby bol dotknutý článok 1, na účely článkov 13 a 14 Dohody o vzájomnom uznaní, ochrane a kontrole názvov vín prijme Komisia potrebné akty meniace zoznamy a protokol dohody podľa postupu stanoveného v článku 6 ods. 2 tohto rozhodnutia. Pre všetky ostatné prípady podliehajúce spomínaným článkom stanovisko spoločenstva určuje a predkladá Komisia.Článok 61. Komisia spolupracuje s Riadiacim výborom pre víno zriadeným na základe článku 74 nariadenia (ES) č. 1493/1999.2. Pri odvolaní sa na tento odsek sa použijú články 4 a 7 rozhodnutia 1999/468/ES.Obdobie určené v článku 4 ods. 3 rozhodnutia 1999/468/ES je stanovené na jeden mesiac.3. Výbor prijme svoj rokovací poriadok.Článok 71. Na účely rozhodnutí Stabilizačného a asociačného výboru, ktoré sa týkajú vytvorenia zoznamov chránených označení, ktoré sú stanovené v článku 4 ods. 5 a v článku 14 ods. 2 písmeno a) Dohody o vzájomnom uznaní, ochrane a kontrole označení liehovín a aromatizovaných nápojov, určuje stanovisko spoločenstva kvalifikovanou väčšinou Rada na návrh Komisie.2. Bez toho, aby bol dotknutý odsek 1, na účely článkov 13 a 14 Dohody o vzájomnom uznaní, ochrane a kontrole označení liehovín a aromatizovaných nápojov prijme Komisia potrebné akty, ktorými sa budú meniť zoznamy a protokol dohody podľa postupu stanoveného v článku 8 ods. 2 tohto rozhodnutia. Vo všetkých ostatných prípadoch stanovisko spoločenstva určí a oznámi Komisia.Článok 81. Komisia spolupracuje s Implementačným výborom pre liehoviny zriadeným na základe článku 13 nariadenia (EHS) č. 1576/89 a s Implementačným výborom pre aromatizované vína, nápoje z aromatizovaných vín a kokteilov z aromatizovaných vín zriadeným na základe článku 12 nariadenia (EHS) č. 1601/91.2. Pri odvolaní sa na tento odsek sa použijú články 5 a 7 rozhodnutia 1999/468/ES.Obdobie určené v článku 5 ods. 6 rozhodnutia 1999/468/ES je stanovené na jeden mesiac.3. Výbory prijmú svoje rokovacie poriadky.Článok 9Toto rozhodnutie bude uverejnené v Úradnom vestníku Európskych spoločenstiev.V Bruseli 3. decembra 2001Za RadupredsedaF. Vandenbroucke[1] Ú. v. ES L 302, 19.10.1992, s. 1. Nariadenie, ktoré bolo naposledy zmenené a doplnené nariadením (ES) č. 2700/2000 (Ú. v. ES L 311, 12.12.2000, s. 17).[2] Ú. v. ES L 179, 14.7.1999, s. 1. Nariadenie, ktoré bolo naposledy zmenené a doplnené nariadením (ES) č. 2826/2000 (Ú. v. ES L 328, 23.12.2000, s. 2).[3] Ú. v. ES L 160, 12.6.1989, s. 1. Nariadenie, ktoré bolo naposledy zmenené a doplnené nariadením (ES) č. 3378/94 Európskeho parlamentu a Rady (Ú. v. ES L 366, 31.12.1994, s. 1).[4] Ú. v. ES L 149, 14.6.1991, s. 1. Nariadenie, ktoré bolo naposledy zmenené a doplnené nariadením nariadenia (ES) č. 3378/94 Európskeho parlamentu a Rady (Ú. v. ES L 277, 30.10.1996, s. 1).[5] Ú. v. ES L 184, 17.7.1999, s. 23.--------------------------------------------------


title: 2004/726/ES: Rozhodnutie Európskeho parlamentu z 21. apríla 2004 o udelení absolutória v súvislosti s plnením všeobecného rozpočtu Európskej únie za finančný rok 2002 — Časť VI — Európsky hospodársky a sociálny výbor

text:
               21.4.2004

               SK

               Úradný vestník Európskej únie

               L 330/20

         ROZHODNUTIE EURÓPSKEHO PARLAMENTU
   z 21. apríla 2004
   o udelení absolutória v súvislosti s plnením všeobecného rozpočtu Európskej únie za finančný rok 2002 — Časť VI — Európsky hospodársky a sociálny výbor
   (2004/726/ES)

    ---documentbreak---

               21.4.2004

               SK

               Úradný vestník Európskej únie

               L 330/20

         UZNESENIE
   Európskeho parlamentu obsahujúce sprievodné poznámky k rozhodnutiu o udelení absolutória v súvislosti s plnením všeobecného rozpočtu Európskej únie za finančný rok 2002 — Časť VI — Európsky hospodársky a sociálny výbor


title: 2009/375/ES: Rozhodnutie Komisie z  8. mája 2009 o financovaní pracovného programu na rok 2009 týkajúceho sa nástrojov odbornej prípravy v oblasti bezpečnosti potravín, zdravia zvierat, dobrých podmienok zvierat a zdravia rastlín

text:
               9.5.2009

               SK

               Úradný vestník Európskej únie

               L 116/54

      ROZHODNUTIE KOMISIE

   z 8. mája 2009
   o financovaní pracovného programu na rok 2009 týkajúceho sa nástrojov odbornej prípravy v oblasti bezpečnosti potravín, zdravia zvierat, dobrých podmienok zvierat a zdravia rastlín
   (2009/375/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a najmä na jeho článok 75,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 90,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (3), a najmä na jej článok 2 ods. 1 písm. i),
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (4), a najmä na jeho článok 51 a článok 66 ods. 1 písm. b) a c),
   so zreteľom na rozhodnutie Komisie 2004/858/ES z 15. decembra 2004 zakladajúce výkonnú agentúru s názvom „Výkonná agentúra pre program verejného zdravia“, ktorá je poverená riadením akčného programu Spoločenstva v oblasti verejného zdravia, v súlade s nariadením Rady (ES) č. 58/2003 (5), a najmä na jeho článok 6,
   so zreteľom na rozhodnutie Komisie K(2008) 4943 z 9. septembra 2008, ktorým sa delegujú právomoci na Výkonnú agentúru pre zdravie a spotrebiteľov s cieľom vykonávať úlohy spojené s realizáciou programu verejného zdravia 2003 – 2008 prijatého rozhodnutím č. 1786/2002/ES, programu verejného zdravia 2008 – 2013 prijatého rozhodnutím č. 1350/2007/ES, spotrebiteľského programu 2007 – 2013 prijatého rozhodnutím č. 1926/2006/ES a opatrení týkajúcich sa odbornej prípravy v oblasti bezpečnosti potravín, na ktoré sa vzťahuje nariadenie (ES) č. 882/2004 a smernica 2000/29/ES,
   keďže:

               (1)

               V súlade s článkom 75 nariadenia (ES, Euratom) č. 1605/2002 a článkom 90 nariadenia (ES, Euratom) č. 2342/2002 viazaniu výdavkov má predchádzať rozhodnutie o financovaní, ktorým sa určujú hlavné prvky akcie spojenej s výdavkami z rozpočtu.

               (2)

               V oblasti nástrojov odbornej prípravy sa plánujú rôzne akcie v rámci niekoľkých právnych aktov týkajúcich sa bezpečnosti potravín, zdravia zvierat, blaha zvierat a zdravia rastlín. Tieto akcie musia byť financované z rozpočtu Spoločenstva. Financovanie takýchto akcií by malo byť predmetom jedného rozhodnutia.

               (3)

               Podľa článkov 4 a 6 rozhodnutia 2004/858/ES Výkonná agentúra pre zdravie a spotrebiteľov uskutočňuje isté činnosti spojené s vykonávaním opatrení týkajúcich sa odbornej prípravy v oblasti bezpečnosti potravín, na ktoré sa vzťahuje nariadenie (ES) č. 882/2004 a smernica 2000/29/ES, a na tieto účely by mala dostať potrebné finančné prostriedky,

         ROZHODLA TAKTO:
   Článok 1
   Pracovný program uvedený v prílohe, ktorý sa týka financovania akcií spojených s nástrojmi odbornej prípravy v oblasti bezpečnosti potravín, zdravia zvierat, blaha zvierat a zdravia rastlín v roku 2009, sa prijíma.
   Za jeho uverejnenie a vykonávanie zodpovedá generálny riaditeľ Generálneho riaditeľstva pre zdravie a spotrebiteľov.
   V rámci maximálneho orientačného rozpočtu každej osobitnej akcie sa kumulované zmeny, ktoré nepresahujú 20 %, nepovažujú za podstatné za predpokladu, že významným spôsobom neovplyvňujú charakter a ciele pracovného plánu. Povoľujúci úradník uvedený v článku 59 nariadenia o rozpočtových pravidlách môže takéto zmeny schváliť v súlade so zásadami riadneho finančného hospodárenia.
   Článok 2
   Dotácia na prevádzku zapísaná v rozpočtovej položke 17 01 04 31 sa vyplatí Výkonnej agentúre pre zdravie a spotrebiteľov.
   Článok 3
   Finančné prostriedky, na ktoré sa vzťahuje pracovný program uvedený v prílohe, sa môžu použiť na zaplatenie úrokov z omeškania v súlade s článkom 83 nariadenia (ES, Euratom) č. 1605/2002.

      V Bruseli 8. mája 2009

            Za Komisiu

         Androulla VASSILIOU

            členka Komisie

      (1)  Ú. v. ES L 248, 16.9.2002, s. 1.

      (2)  Ú. v. ES L 357, 31.12.2002, s. 1.

      (3)  Ú. v. ES L 169, 10.7.2000, s. 1.

      (4)  Ú. v. EÚ L 165, 30.4.2004, s. 1.

      (5)  Ú. v. EÚ L 369, 16.12.2004, s. 73.

      PRÍLOHA

         Pracovný program na rok 2009 týkajúci sa nástrojov odbornej prípravy v oblasti bezpečnosti potravín, zdravia zvierat, dobrých podmienok zvierat a zdravia rastlín

      ODBORNÁ PRÍPRAVA
      1.   Rozpočtové položky: 17 04 07 01 a 17 04 04 01
      Právny základ:

                  —

                  nariadenie (ES) č. 882/2004, článok 51 a článok 66 ods. 1 písm. b),

                  —

                  smernica 2000/29/ES, a najmä článok 2 ods. 1 písm. i).

            Cieľom akcie, ktorá má byť financovaná v rámci tohto rozpočtu, je rozvoj, organizácia a poskytovanie kurzov odbornej prípravy, tvorivých dielní alebo seminárov v Spoločenstve a v tretích krajinách s cieľom zabezpečiť, aby boli pracovníci, ktorí vykonávajú úradné kontroly, primerane vyškolení. Vládni úradníci, vnútroštátne orgány a laboratórni odborníci sú prostredníctvom týchto kurzov odbornej prípravy a seminárov informovaní o právnych predpisoch Spoločenstva týkajúcich sa krmív, potravín a zdravia rastlín a o požiadavkách na kontrolu týkajúcich sa krmív, potravín, rastlín a rastlinných výrobkov, ktoré sa majú povoliť na trhoch Spoločenstva, a sú v oblasti týchto právnych predpisov a požiadaviek na kontrolu školení.
      Komisia prispieva k odbornej príprave úradníkov v členských štátoch tak, že dopĺňa odbornú prípravu získanú na vnútroštátnej úrovni odbornou prípravou týkajúcou sa aspektov, ktoré sú relevantné z hľadiska Spoločenstva.
      V roku 2009 sa akcie odbornej prípravy budú týkať týchto tém:

                  —

                  kontrolné postupy v oblasti potravín a krmív založené na zásadách HACCP (Hazard Analysis Critical Control Point – analýza nebezpečenstva a kritické kontrolné body); audítorské techniky na overenie implementácie systémov HACCP,

                  —

                  prevencia a kontrola zdravia zvierat,

                  —

                  hygiena a kontrola potravín: ryby, mäso a mliečne výrobky,

                  —

                  prevencia, kontrola a eradikácia prenosných spongiformných encefalopatií,

                  —

                  kontroly zdravia rastlín,

                  —

                  materiály prichádzajúce do styku s potravinami,

                  —

                  analýza GMO,

                  —

                  predpisy EÚ týkajúce sa potravín a požiadavky na dovoz potravín,

                  —

                  diagnostikovanie a kontrola vysoko patogénnej vtáčej chrípky,

                  —

                  ostatné záležitosti týkajúce sa zdravia a dobrých podmienok zvierat, zdravia rastlín a bezpečnosti potravín, spolupráce s inými medzinárodnými organizáciami zaoberajúcimi sa odbornou prípravou v oblasti bezpečnosti potravín.
                  (12 300 000 EUR)

            Financovanie prostredníctvom verejného obstarávania.
      Celkový rozpočet vyhradený na verejné obstarávanie počas roka dosahuje výšku 12 300 000 EUR.
      V prípade každej z uvedených technických otázok bude podpísaná jedna alebo viac osobitných zmlúv o poskytovaní služieb. Odhaduje sa, že bude podpísaných približne 14 zmlúv o poskytovaní služieb. Externí dodávatelia sú zapojení najmä do organizačných a logistických aspektov činností v oblasti odbornej prípravy.
      Cieľom je začať postup verejného obstarávania čo najskôr (približne medzi marcom a júnom) s cieľom podpísať zmluvy počas roka 2009.
      12 000 000 EUR (financovanie opatrení v oblasti bezpečnosti potravín podľa nariadenia (ES) č. 882/2004 a smernice 2000/29/ES) z 12 300 000 EUR bude riadiť a implementovať agentúra (rozhodnutie Komisie 2008/544/ES (1)). Zostávajúcich 300 000 EUR Komisia použije na pokrytie programu týkajúceho sa GMO.
      2.   Rozpočtová položka: 17 01 04 05
      Právny základ:

                  —

                  nariadenie (ES) č. 882/2004, článok 66 ods. 1 písm. c).

            Akcie, ktoré sa majú financovať z tohto rozpočtu, sú zamerané na začatie:

                  —

                  pilotného projektu elektronického vzdelávania o osobitných programoch odbornej prípravy, ktorý umožní programu Lepšia odborná príprava pre bezpečnejšie potraviny dostať sa k širšiemu okruhu zamestnancov, ktorí uskutočňujú úradné kontroly v členských štátoch EÚ a v tretích krajinách,

                  —

                  štúdie s cieľom nájsť a vymedziť „osvedčené postupy“ v činnostiach programu Lepšia odborná príprava pre bezpečnejšie potraviny v záujme lepšej propagácie prístupu orientovaného na „školenie školiteľov“ tým, že sa určia nástroje odbornej prípravy, ktoré sa majú prispôsobiť osobitným potrebám.

            Na záver, na lepšiu organizáciu programov odbornej prípravy je potrebné financovať vybavenie a nástroje v oblasti informačných technológií, ako aj propagačný materiál, informačné a komunikačné pomôcky.
      (370 000 EUR)
      Financovanie: existujúce rámcové zmluvy a/alebo postupy verejného obstarávania.
      Odhaduje sa, že budú podpísané približne 4 zmluvy o poskytovaní služieb.
      Orientačný časový rámec na podpísanie zmlúv: medzi marcom a júlom.
      3.   Rozpočtová položka: 17 01 04 31
      Právny základ:

                  —

                  rozhodnutie 2004/858/ES, a najmä jeho článok 6.

            Týmto rozpočtom sa financuje dotácia na prevádzku agentúry na rok 2009 týkajúca sa programov v rámci výdavkovej kapitoly 2 finančného výhľadu. Rozpočtovou položkou 17 01 04 31 sa financuje dotácia na prevádzku agentúry na rok 2009, pokiaľ ide o časť týkajúcu sa programu Lepšia odborná príprava pre bezpečnejšie potraviny. Podľa článku 12 ods. 3 nariadenia Rady (ES) č. 58/2003 (2) dotácia na prevádzku sa má čerpať z finančných prostriedkov na programy Spoločenstva riadené agentúrou. V rozpočte na rok 2009 sa vytvorili dve osobitné rozpočtové položky na dotáciu, ktorá sa má vyplatiť EAHC – jedna pre programy výdavkovej kapitoly 2 a druhá pre programy v rámci výdavkovej kapitoly 3b finančného výhľadu.
      (1 100 000 EUR)
      Zhrnutie

                  Č.

                  Názov

                  Rozpočtová položka

                  Právny základ

                  Suma
                  v EUR

                  1

                  Odborná príprava: externé zmluvy na vykonávanie programu odbornej prípravy

                  17 04 07 01

                  nariadenie (ES) č. 882/2004

                  11 300 000

                  17 04 04 01

                  smernica 2000/29/ES

                  1 000 000

                  2

                  Odborná príprava: výročná správa, pilotný projekt elektronického vzdelávania, osvedčené postupy, vybavenie a nástroje v oblasti informačných technológií, propagačný materiál, informačné a komunikačné pomôcky

                  17 01 04 05

                  nariadenie (ES) č. 882/2004

                  370 000

                  3

                  Dotácia na prevádzku

                  17 01 04 31

                  rozhodnutie 2008/544/ES

                  1 100 000

                  SPOLU

                  13 770 000

         (1)  Ú. v. EÚ L 173, 3.7.2008, s. 27.

         (2)  Ú. v. ES L 11, 16.1.2003, s. 1.


title: Rozhodnutie Rady (SZBP) 2017/289 zo 17. februára 2017, ktorým sa mení rozhodnutie (SZBP) 2015/2005, ktorým sa predlžuje mandát osobitného zástupcu Európskej únie v Afganistane

text:
               18.2.2017

               SK

               Úradný vestník Európskej únie

               L 42/13

         ROZHODNUTIE RADY (SZBP) 2017/289
   zo 17. februára 2017,
   ktorým sa mení rozhodnutie (SZBP) 2015/2005, ktorým sa predlžuje mandát osobitného zástupcu Európskej únie v Afganistane
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 22. júla 2013 rozhodnutie 2013/393/SZBP (1), ktorým sa pán Franz-Michael SKJOLD MELLBIN vymenúva za osobitného zástupcu Európskej únie (OZEÚ) v Afganistane.

               (2)

               Rada 10. novembra 2015 prijala rozhodnutie (SZBP) 2015/2005 (2), ktorým sa mandát OZEÚ predlžuje do 28. februára 2017.

               (3)

               Rada 12. mája 2016 potvrdila, že Únia je naďalej odhodlaná podporovať civilnú políciu v Afganistane aj po ukončení misie EUPOL Afganistan v roku 2016. Rada najmä zdôraznila, že pokrok, ktorý Afganistan dosiahol v súvislosti s dodržiavaním, ochranou a presadzovaním ľudských práv, osobitne práv žien a detí, je potrebné upevniť, ďalej rozvíjať a presadzovať v rámci všetkých činností verejnej správy. Uvedená podpora by sa mala poskytovať najmä posilnením mandátu OZEÚ v Afganistane.

               (4)

               Mandát OZEÚ by sa mal predĺžiť o ďalšie obdobie šiestich mesiacov.

               (5)

               OZEÚ bude svoj mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie (SZBP) 2015/2005 sa mení takto:

               1.

               Článok 1 sa nahrádza takto:
               „Článok 1
               Osobitný zástupca Európskej únie
               Mandát pána Franza-Michaela SKJOLDA MELLBINA ako OZEÚ v Afganistane sa predlžuje do 31. augusta 2017. Rada môže na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.“

               2.

               Článok 2 sa nahrádza takto:
               „Článok 2
               Ciele politiky
               OZEÚ zastupuje Úniu a v úzkej koordinácii so zástupcami členských štátov v Afganistane presadzuje ciele politiky Únie v Afganistane. Konkrétne, OZEÚ:

                           a)

                           prispieva k vykonávaniu spoločného vyhlásenia EÚ a Afganistanu, stratégie EÚ v Afganistane na roky 2014 – 2016, ako aj k vypracovaniu novej stratégie EÚ v Afganistane na roky 2017 – 2020 a prípadne k vykonávaniu dohody medzi EÚ a Afganistanom o spolupráci týkajúcej sa partnerstva a rozvoja (CAPD) a dohody Spoločné napredovanie v oblasti migrácie medzi Afganistanom a EÚ;

                           b)

                           podporuje politický dialóg medzi Úniou a Afganistanom;

                           c)

                           podporuje ústrednú úlohu Organizácie Spojených národov (OSN) v Afganistane s osobitným dôrazom na prispenie k lepšej koordinácii medzinárodnej pomoci, čím presadzuje vykonávanie komuniké z konferencií v Bonne, Chicagu, Tokiu, Londýne a Bruseli, ako aj príslušných rezolúcií OSN;

                           d)

                           podporuje afganský reformný proces smerom k dôveryhodnej a účinnej policajnej službe, ktorá pracuje v súlade s medzinárodnými normami v rámci právneho štátu a pri plnom dodržiavaní ľudských práv.“

               3.

               Článok 3 sa nahrádza takto:
               „Článok 3
               Mandát
               Na účely plnenia mandátu OZEÚ v úzkej spolupráci so zástupcami členských štátov v Afganistane:

                           a)

                           presadzuje názory Únie na politický proces a vývoj v Afganistane;

                           b)

                           udržiava úzke styky s príslušnými afganskými inštitúciami, najmä s vládou a parlamentom, ako aj s miestnymi orgánmi, a podporuje ich rozvoj. Mal by byť v styku aj s inými afganskými politickými skupinami a s inými príslušnými aktérmi v Afganistane, najmä s príslušnými aktérmi občianskej spoločnosti;

                           c)

                           udržiava úzke styky s príslušnými medzinárodnými a regionálnymi zainteresovanými stranami v Afganistane, najmä s osobitným splnomocnencom generálneho tajomníka OSN a s vysokým civilným predstaviteľom Organizácie Severoatlantickej zmluvy (NATO) a s inými kľúčovými partnermi a organizáciami;

                           d)

                           poskytuje poradenstvo v otázke pokroku dosiahnutého pri plnení cieľov spoločného vyhlásenia EÚ a Afganistanu, stratégie EÚ v Afganistane na roky 2014 – 2016, Dohody medzi EÚ a Afganistanom o spolupráci týkajúcej sa partnerstva a rozvoja (CAPD) a komuniké z konferencií v Bonne, Chicagu, Tokiu, Londýne a Bruseli, a to najmä v týchto oblastiach:

                                       i)

                                       budovanie civilných kapacít, najmä na nižšej ako celoštátnej úrovni;

                                       ii)

                                       dobrá správa vecí verejných, boj proti korupcii a zriaďovanie inštitúcií potrebných na existenciu právneho štátu, najmä nezávislého súdnictva;

                                       iii)

                                       volebné a ústavné reformy;

                                       iv)

                                       reformy sektora bezpečnosti vrátane posilňovania justičných inštitúcií a právneho štátu, národnej armády a policajného zboru, a predovšetkým rozvoja civilnej policajnej služby;

                                       v)

                                       podpora rastu, a to prostredníctvom poľnohospodárstva a rozvoja vidieka;

                                       vi)

                                       plnenie medzinárodných záväzkov Afganistanu v oblasti ľudských práv vrátane dodržiavania práv osôb patriacich k menšinám a práv žien a detí;

                                       vii)

                                       dodržiavanie demokratických zásad a zásad právneho štátu;

                                       viii)

                                       zvyšovanie účasti žien vo verejnej správe, v občianskej spoločnosti a – v súlade s rezolúciou Bezpečnostnej rady OSN č. 1325 (2000) – na mierových procesoch;

                                       ix)

                                       plnenie medzinárodných záväzkov Afganistanu vrátane spolupráce v rámci medzinárodného úsilia v oblasti boja proti terorizmu, nedovolenému obchodovaniu s drogami a obchodovaniu s ľuďmi, ako aj proti šíreniu zbraní vrátane zbraní hromadného ničenia a súvisiaceho materiálu;

                                       x)

                                       podpora humanitárnej pomoci a pokojný návrat utečencov a osôb vysídlených v rámci krajiny a

                                       xi)

                                       zvyšovanie účinnosti prítomnosti a činností Únie v Afganistane a prispievanie k:

                                                   —

                                                   vypracovaniu správy o vykonávaní stratégie EÚ v Afganistane na roky 2014 – 2016, o ktorú požiadala Rada,

                                                   —

                                                   formulovaniu novej stratégie EÚ a Afganistanu na roky 2017 – 20,

                                                   —

                                                   vykonávaniu dohody Spoločné napredovanie v oblasti migrácie medzi Afganistanom a EÚ;

                           e)

                           podporuje rozvoj policajnej služby v Afganistane, a to najmä:

                                       i)

                                       monitorovaním a poradenstvom pre afganské orgány na strategickej úrovni s cieľom zlepšiť dlhodobý rozvoj vodcovských a rozhodovacích kapacít na účely posilňovania civilnej polície v rámci Afganskej národnej polície (ANP);

                                       ii)

                                       monitorovaním a poradenstvom pre ministerstvo vnútra k vybraným aspektom reformy ministerstva vnútra a profesionalizácie ANP, napríklad pokiaľ ide o vykonávanie politík súvisiacich s policajnou prácou v komunitách/policajnou prácou založenou na spravodajstve, vyšetrovaním trestných činov;

                                       iii)

                                       monitorovaním a poradenstvom pre Centrum protikorupčného súdnictva pri ministerstve spravodlivosti s cieľom rozvinúť kapacity a spôsobilosti na riešenie problému korupcie vyšších predstaviteľov verejného sektora;

                           f)

                           aktívne sa zúčastňuje na miestnych koordinačných fórach, akým je napríklad spoločná rada pre koordináciu a monitorovanie, a zároveň zabezpečuje úplné informovanie nezúčastnených členských štátov o rozhodnutiach prijatých na týchto úrovniach;

                           g)

                           zúčastňuje sa na vypracovaní pozície Únie na medzinárodných konferenciách týkajúcich sa Afganistanu a poskytuje súvisiace poradenstvo, a to v úzkych kontaktoch s afganskými orgánmi a hlavnými medzinárodnými partnermi;

                           h)

                           aktívne sa zapája do podpory regionálnej spolupráce prostredníctvom relevantných iniciatív vrátane „Srdca Ázie“/istanbulského procesu a Konferencie regionálnej hospodárskej spolupráce v prospech Afganistanu (RECCA);

                           i)

                           prispieva k vykonávaniu politiky Únie v oblasti ľudských práv a usmernení EÚ pre oblasť ľudských práv, najmä pokiaľ ide o ženy a deti v oblastiach postihnutých konfliktom, a to najmä sledovaním vývoja v tomto smere a reagovaním naň;

                           j)

                           podľa potreby podporuje inkluzívny mierový proces pod afganským vedením, ktorý povedie k dohodnutému politickému urovnaniu a trvalému zmiereniu v súlade s odsekom 25 komuniké, ktoré vydali účastníci Bruselskej konferencie o Afganistane – partnerstvo pre prosperitu a mier.“

               4.

               V článku 5 odseku 1 sa dopĺňa tento pododsek:
               „Finančná referenčná suma určená na úhradu výdavkov spojených s mandátom OZEÚ v období od 1. marca 2017 do 31. augusta 2017 je 5 700 000 EUR.“

               5.

               Článok 14 sa nahrádza takto:
               „Článok 14
               Preskúmanie
               Vykonávanie tohto rozhodnutia a jeho súlad s inými opatreniami Únie v regióne sa pravidelne skúmajú. OZEÚ predloží Rade, VP a Komisii na konci svojho mandátu komplexnú správu o jeho vykonávaní.“.

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 17. februára 2017

            Za Radu

            predseda

         E. BARTOLO

      (1)  Rozhodnutie Rady 2013/393/SZBP z 22. júla 2013, ktorým sa mení rozhodnutie 2013/382/SZBP, ktorým sa predlžuje mandát osobitného zástupcu Európskej únie v Afganistane (Ú. v. EÚ L 198, 23.7.2013, s. 47).

      (2)  Rozhodnutie Rady (SZBP) 2015/2005 z 10. novembra 2015, ktorým sa predlžuje mandát osobitného zástupcu Európskej únie v Afganistane (Ú. v. EÚ L 294, 11.11.2015, s. 53).


title: 2010/489/EÚ: Rozhodnutie Rady z  12. júla 2010 o podpise dohody medzi Európskou úniou a vládou Brazílskej federatívnej republiky o bezpečnosti civilného letectva

text:
               16.9.2010

               SK

               Úradný vestník Európskej únie

               L 243/1

         ROZHODNUTIE RADY
   z 12. júla 2010
   o podpise dohody medzi Európskou úniou a vládou Brazílskej federatívnej republiky o bezpečnosti civilného letectva
   (2010/489/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 a článok 207 ods. 4 v spojení s článkom 218 ods. 5 a článkom 218 ods. 8 prvým pododsekom,
   so zreteľom na návrh Európskej komisie,
   keďže:

               (1)

               Komisia rokovala v mene Európskej únie o dohode o bezpečnosti civilného letectva s Brazílskou federatívnou republikou v súlade s rozhodnutím Rady z 9. októbra 2009, ktorým sa Komisia splnomocňuje začať rokovania.

               (2)

               Dohoda, o ktorej rokovala Komisia, by sa mala podpísať s výhradou jej možného uzavretia v neskoršom termíne.

               (3)

               Členské štáty by mali prijať potrebné opatrenia na zabezpečenie toho, aby sa ich bilaterálne dohody s Brazíliou týkajúce sa toho istého predmetu úpravy ukončili dňom nadobudnutia platnosti tejto dohody,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis dohody medzi Európskou úniou a Brazílskou federatívnou republikou o bezpečnosti civilného letectva (ďalej len „dohoda“) s výhradou uzavretia dohody (1).
   Článok 2
   Týmto sa predseda Rady poveruje určiť osobu(-y) oprávnenú(-é) podpísať dohodu v mene Únie s výhradou jej uzavretia.
   Článok 3
   Toto rozhodnutie nadobúda účinnosť dátumom jeho prijatia.

      V Bruseli 12. júla 2010

            Za Radu

            predsedníčka

         S. LARUELLE

      (1)  Text dohody sa uverejní spolu s rozhodnutím o uzavretí.